માત્ર ૧૪ મીનીટમાં જ અસારવા સિવિલ હોસ્પિટલથી હાર્ટને ૧૨ કિ.મી. અંતર કાપી સિમ્સ હોસ્પિટલ પહોંચાડયું હતુ જ્યાં હાર્ટ પહોંચતાની સાથે તમામ તૈયારી સાથે સિમ્સ હોસ્પિટલના તબીબો તૈયાર હતા જેથી તેઓએ હાર્ટ આવતાની સાથે દર્દી લીલાધર વ્યાસની હાર્ટ સર્જરી શરુ કરી હતી. અમદાવાદ શહેર પોલીસ સેકટર-૨ના એડિ. પોલીસ કમિશનર અશોક કુમાર યાદવે જણાવ્યું હતું કે, અમારી માટે પીક અવર્સના ગણતરીના સમયમાં હાર્ટને સિવિલ હોસ્પિટલથી સિમ્સ હોસ્પિટલ સુધી પહોંચાડવાનો પડકાર હતો પણ દર્દીને નવજીવન મળે તે માટે અમે સ્થાનિક પોલીસની મદદથી ટીમો તૈયાર કરી ગ્રીન કોરીડોર તૈયાર કર્યો હતો. પોલીસની ટીમો ખડેપગે રહી હતી. બુધવારે સાંજે ૧૪ મીનીટમાં હાર્ટને પહોંચાડયું હતુ.